Līgums Nr. B3-2020/217
par diagonālā kāpņu pacēlāja piegādi un uzstādīšanu
Rīgā, 

DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

SIA „Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV-1038 (turpmāk – Pasūtītājs), kuru pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Aleksejs Višņakovs, no vienas puses, un 

SIA „TEHNOVERS”, reģistrācijas Nr. 40003594676, juridiskā adrese – Strazdumuižas iela 80, Rīga, LV-1024, ko saskaņā ar sabiedrības statūtiem pārstāv valdes loceklis Jurijs Rudņickihs (turpmāk – Izpildītājs), no otras puses, abi kopā turpmāk – Puse (-es), 


ņemot vērā, ka Izpildītājs ir atzīts par uzvarētāju Pasūtītāja rīkotajā iepirkumā “Stacionāra “Latvijas Infektoloģijas centrs” poliklīnikas pacientiem ar kustību traucējumiem diagonālā kāpņu pacēlāja iegāde un uzstādīšana”, ID Nr. RAKUS 2020/51M (turpmāk tekstā – Iepirkums), noslēdz šādu līgumu (turpmāk tekstā - Līgums): 
1. LĪGUMA PRIEKŠMETS

1.1. Pasūtītājs pasūta, bet Izpildītājs apņemas piegādāt, uzstādīt un nodot ekspluatācijā pacientiem ar kustību traucējumiem diagonālo kāpņu pacēlāju (turpmāk – Iekārta), veikt esošo kāpņu norobežojošās konstrukcijas demontāžu/utilizāciju. Nodrošināt kāpņu diagonālā pacēlāja elektroinstalācijas montāžas darbus. Veikt kosmētisko remontu (caurumu aizdari, špaktelēšanu, krāsošanu atbilstošā tonī) veco kāpņu norobežojošās konstrukcijas demontāžas vietās  atbilstoši Līguma noteikumiem, tai skaitā Līguma pielikumam Nr.1 „Tehniskā specifikācija” (turpmāk viss kopā tekstā – Darbi), Līguma pielikumam Nr.2 „Finanšu piedāvājums” un saskaņā ar Latvijas Republikā spēkā esošajiem normatīvajiem aktiem.
1.2. Iekārta un Darbu uzskaitījums un izcenojumi ir noteikti Līguma pielikumā Nr.1 “Tehniskā specifikācija” un Līguma pielikumā Nr.2 „Finanšu piedāvājums”, tie atbilst Izpildītāja piedāvājumam Iepirkumā.
1.3. Projektēt (no līguma spēkā stāšanās dienas 3 (trīs) nedēļu laikā iesniedz Pasūtītājam izstrādātu diagonālā pacēlāja uzstādīšanas projektu) un uzstādīt Iekārtas celtspējai atbilstošus jaunus stiprinājumus un speciālus balstus stabiem pie kāpnēm.

1.4. Izpildītājam jānodrošina Pasūtītājs ar rezerves daļām vēl vismaz 3 (trīs) gadus pēc garantijas termiņa beigām.
1.5. Izpildītājam ir saistoša visa Iepirkuma dokumentācija.

2. LĪGUMA SUMMA UN NORĒĶINU KĀRTĪBA

2.1. Līguma summa ir 22 840,00 EUR (divdesmit divi tūkstoši astoņi simti četrdesmit euro un 00 centi) bez pievienotās vērtības nodokļa (turpmāk – PVN). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā.
2.2. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.
2.3. Līguma 2.1.punktā norādītajā kopējā Līguma summā ietilpst visas izmaksas, kas saistītas ar Izpildītāja līgumsaistību izpildi, kā arī nodokļi, nodevas (izņemot PVN) un citas izmaksas, kuras rodas vai var rasties Izpildītājam, izpildot līgumsaistības, tai skaitā izmaksas, kas saistītas ar:
2.3.1. Iekārtas piegādi, uzstādīšanu un nodošanu ekspluatācijā;
2.3.2. esošo kāpņu norobežojošās konstrukcijas demontāžu/utilizāciju. Nodrošināt kāpņu diagonālā pacēlāja elektroinstalācijas montāžas darbus. Veikt kosmētisko remontu (caurumu aizdari, spaktelēšanu, krāsošanu atbilstošā tonī) veco kāpņu norobežojošās konstrukcijas demontāžas vietās atbilstoši Līguma pielikumam Nr.2 „Tehniskā specifikācija”;

2.3.3. 24 (divdesmit četru) mēnešu Iekārtas garantijas nodrošināšanu no pieņemšanas-nodošanas akta parakstīšanas atbilstoši Līgumam un Latvijas Republikā spēkā esošajiem normatīvajiem aktiem (garantijas laikā rezerves daļu piegāde ir bez maksas, izņemot gadījumus, kad bojājumi radušies nepareizas ekspluatācijas gadījumā);
Pasūtītājam nav pienākuma veikt nekādus citus papildu maksājumus.
2.4. Pasūtītājs veic samaksu Izpildītājam 30 (trīsdesmit) kalendāro dienu laikā pēc Līguma 3.6.punktā noteiktā pieņemšanas-nodošanas akta abpusējas parakstīšanas un rēķina saņemšanas.
2.5. Samaksu Pasūtītājs veic ar pārskaitījumu uz Izpildītāja Līgumā norādīto bankas kontu.
2.6. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
3. IEKĀRTAS PIEGĀDE, UZSTĀDĪŠANA UN NODOŠANA EKSPLUATĀCIJĀ
3.1. Iekārta tiek piegādāta, uzstādīta un nodota ekspluatācijā Pasūtītāja telpās stacionārā  „Latvijas Infektoloģijas centrs”, Linezera ielā 3, Rīgā.
3.2. Darbi, kas nepieciešami esošo kāpņu norobežojošās konstrukcijas iznešanai un jaunās Iekārtas ievietošanai attiecīgajā telpā, kā arī Iekārtas piegāde, uzstādīšana un nodošana ekspluatācijā Izpildītājam jāveic 10 (desmit) nedēļu laikā no Pasūtītāja rakstiska pieprasījuma saņemšanas brīža. Pasūtītājs šajā Līguma punktā noteikto pieprasījumu nosūta uz Līguma 10.1.2.punktā norādīto Izpildītāja atbildīgās personas elektroniskā pasta adresi.

3.3. Iekārtas piegādi, izkraušanu un novietošanu Līguma 3.1.punktā noteiktajā piegādes vietā nodrošina Izpildītājs, izmantojot savu transportu un darbaspēku.
3.4. Iekārtas uzstādīšana un nodošana ekspluatācijā ir uzskatāma par pabeigtu tad, kad ir veikti visi Darbi atbilstoši Līguma pielikumam Nr.1 “Tehniskā specifikācija”, Iekārta ir uzstādīta tai paredzētajā telpā, Iekārta ir nodota ekspluatācijā atbilstoši Latvijas Republikā spēkā esošajiem normatīvajiem aktiem, Pasūtītājam ir iesniegta Iekārtas lietošanas instrukcija latviešu valodā un visa Līgumā noteiktā dokumentācija, kā arī ir parakstīts Līguma 3.6.punktā norādītais Iekārtas pieņemšanas-nodošanas akts. 

3.5. Pirms Iekārtas nodošanas ekspluatācijā Izpildītājam jānodod Pasūtītājam visa tehniskā izpilddokumentācija.

3.6. Pēc tam, kad Izpildītājs ir veicis visus Darbus, Iekārtas uzstādīšanu, nodošanu ekspluatācijā, kā arī Pasūtītājam ir iesniedzis visu Līgumā noteikto dokumentāciju, Pasūtītājs pieņem Iekārtu un veiktos Darbus Izpildītāja pārstāvja klātbūtnē, par ko Puses sastāda un paraksta pieņemšanas-nodošanas aktu. 

3.7. Ja, veicot Iekārtas un veikto Darbu pieņemšanu, atklājas trūkumi, bojājumi vai citāda neatbilstība Līguma noteikumiem, Pasūtītājs par konstatētajiem pārkāpumiem sastāda defektu aktu (Līguma pielikumā Nr.4), kuru iesniedz Izpildītājam. Pasūtītājs defekta aktu Izpildītājam nodod personīgi vai kā ierakstītu pasta sūtījumu nosūta uz Izpildītāja juridisko adresi. Izpildītājam defekta aktā norādītie trūkumi, bojājumi un neatbilstības uz sava rēķina jānovērš defekta aktā norādītajā termiņā, kas nevar būt garāks par 2 (divām) nedēļām. Defektu aktā norādītais trūkumu, bojājumu un neatbilstību novēršanas termiņa skaitījums sākas no defekta akta saņemšanas dienas. Defekta akts tiek uzskatīts par saņemtu dienā, kad tas nodots personīgi, vai 7. (septītajā) dienā pēc tā nodošanas pastā. 
3.8. Pasūtītājs paraksta Līguma 3.6.punktā norādīto pieņemšanas-nodošanas aktu tikai pēc tam, kad Izpildītājs ir pilnībā novērsis defektu aktā norādītos trūkumus, bojājumus un neatbilstības.

4. IZPILDĪTĀJA PIENĀKUMI UN TIESĪBAS
4.1. Izpildītāja pienākumi:

4.1.1. 
veikt Darbus atbilstoši Līguma pielikumam Nr.1 “Tehniskā specifikācija”. Ja veicot attiecīgos Darbus, Pasūtītāja telpām tiek radīti bojājumi, Izpildītājam ir pienākums radītos bojājumus novērst par saviem līdzekļiem;
4.1.2.
piegādāt Iekārtu atbilstoši tehniskās specifikācijas (Līguma pielikums Nr.1) prasībām un ražotāja noteiktajai komplektācijai;
4.1.3. 
veikt Iekārtas uzstādīšanu un konfigurēšanu atbilstoši ražotāja noteiktajam tehnoloģiskajam procesam;
4.1.5. 
nodot Iekārtu ekspluatācijā atbilstoši Latvijas Republikā spēkā esošajiem normatīvajiem aktiem;

4.1.6. 
Darbu laikā un Iekārtas piegādes, uzstādīšanas un nodošanas ekspluatācijas laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, neradot traucējumus elektropiegādē u.tml.;
4.1.7. 
iesniegt Pasūtītājam nepieciešamo informāciju par Iekārtas ekspluatācijas noteikumiem un citiem Iekārtas apkalpošanas noteikumiem, kā arī, piegādājot Iekārtu, iesniegt Pasūtītājam Iekārtas lietošanas instrukciju latviešu valodā;
4.1.8. 
saskaņot ar Pasūtītāja norādīto kontaktpersonu Iekārtas piegādes, uzstādīšanas, pārbaužu, apkopju un Darbu veikšanas laikus ne vēlāk kā 3 (trīs) darba dienas pirms konkrētās darbības uzsākšanas;
4.1.9. 
1 (viena) mēneša laikā pēc Līguma 3.6.punktā noteiktā pieņemšanas-nodošanas akta abpusējas parakstīšanas iesniegt Pasūtītājam ar Pasūtītāja norādīto kontaktpersonu saskaņotu Iekārtas tehnisko apkopju grafiku pirmajam gadam, savukārt 1 (viena) gada laikā pēc Līguma 3.6.punktā noteiktā pieņemšanas-nodošanas akta abpusējas parakstīšanas iesniegt Pasūtītājam Iekārtas tehnisko apkopju grafiku otrajam gadam (kas ir saskaņots ar Pasūtītāja norādīto kontaktpersonu);
4.1.10. garantijas laikā veikt Iekārtai funkciju atbilstības testēšanu un elektrodrošības pārbaudes, kā arī Iekārtas rezerves daļu piegādi bez maksas, izņemot gadījumus, kad bojājumi radušies nepareizas ekspluatācijas gadījumā, tehnisko apkopi, remontu, rezerves daļu nomaiņu atbilstoši Latvijas Republikā spēkā esošajiem normatīvajiem aktiem, Līguma noteikumiem un ražotāja noteiktajam;

4.1.11.
jānodrošina Pasūtītājs ar rezerves daļām vēl vismaz 3 (trīs) gadus pēc garantijas termiņa beigām;

4.1.12. 
projektēt (no līguma spēkā stāšanās dienas 3 (trīs) nedēļu laikā iesniedz Pasūtītājam izstrādātu diagonālā pacēlāja uzstādīšanas projektu) un uzstādīt Iekārtas celtspējai atbilstošus jaunus stiprinājumus un speciālus balstus stabiem pie kāpnēm;
4.1.13. 
izpildīt citas Līgumā un tā pielikumos noteiktās prasības.
4.2. 
Izpildītāja tiesības:

4.2.1.  
saņemt no Pasūtītāja tā rīcībā esošu informāciju, kas nepieciešama Līguma saistību izpildei;

4.2.2.  
par kvalitatīvu Līguma noteikumu izpildi saņemt Līgumā noteikto samaksu;

4.2.3. 
Līgumā noteiktos gadījumos saņemt no Pasūtītāja līgumsodu.
5. PASŪTĪTĀJA PIENĀKUMI UN TIESĪBAS 

5.1.
Pasūtītāja pienākumi:

5.1.1. 
sniegt Izpildītājam Pasūtītāja rīcībā esošu informāciju, kas nepieciešama Līguma saistību izpildei;

5.1.2. 
pieņemt Darbus, kas veikti atbilstoši Līguma noteikumiem un Latvijas Republikā spēkā esošajiem normatīvajiem aktiem, kā arī pieņemt Iekārtu, kas uzstādīta un nodota ekspluatācijā atbilstoši Līguma noteikumiem un Latvijas Republikā spēkā esošajiem normatīvajiem aktiem;

5.1.3. 
veikt Līgumā noteikto samaksu Izpildītājam par kvalitatīvu Līguma noteikumu izpildi.
5.2. 
Pasūtītāja tiesības:
5.2.1. 
saņemt informāciju no Izpildītāja par Līguma izpildes gaitu un citiem Līguma izpildes jautājumiem;
5.2.2. 
nepieņemt Darbus, kas veikti neatbilstoši Līguma noteikumiem vai Latvijas Republikā spēkā esošajiem normatīvajiem aktiem, kā arī nepieņemt Iekārtu, kas piegādāta, uzstādīta, nodota ekspluatācijā, neievērojot Līguma noteikumus vai Latvijas Republikā spēkā esošos normatīvos aktus;
5.2.3. 
Līgumā noteiktos gadījumos saņemt no Izpildītāja līgumsodu.
6. GARANTIJAS

6.1. Izpildītājs garantē, ka piegādātā Iekārta būs jauna (nelietota), augstas kvalitātes un atbildīs Pasūtītāja tehniskajā specifikācijā (Līguma pielikums Nr.1) izvirzītajām prasībām, kā arī visu to Latvijas Republikā spēkā esošo normatīvo aktu prasībām, kas uz to attiecas.

6.2. Izpildītājs nodrošina piegādātajai Iekārtai 24 (divdesmit četru) mēnešu garantiju no Līguma 3.6.punktā noteiktā pieņemšanas-nodošanas akta abpusējas parakstīšanas brīža. 
6.3. Garantijas laikā Izpildītājs bez maksas veic Iekārtai funkciju atbilstības testēšanu un elektrodrošības pārbaudes.
6.4. Garantijas laikā Izpildītājs bez maksas veic regulāras bezmaksas Iekārtas profilaktiskās pārbaudes un tehniskās apkopes pēc darbu izpildes grafika Iekārtas ražotāja noteiktajā apjomā, ievērojot Iekārtas ražotāja noteikto apkopes periodiskumu un saskaņojot ar Pasūtītāja norādīto kontaktpersonu.
6.5. Izpildītājs garantijas laikā darba dienās no plkst.8:00 līdz 17:00 nodrošina servisa inženiera palīdzību Pasūtītājam Iekārtas bojājumu gadījumā. Izpildītāja servisa inženierim jāierodas pie Pasūtītāja: darba dienās – 2 (divu) stundu laikā pēc Iekārtas bojājuma pieteikšanas brīža. Par Iekārtas bojājumiem Pasūtītājs informē Izpildītāju pa tālruni: +371 25444896 Aivars Ondzulis.

6.6. .Izpildītāja servisa inženieris novērtē Iekārtas funkcionalitāti, sastāda defekta novērtēšanas aktu, kurā norāda bojājumu un nepieciešamās darbības.
6.7. Garantijas laikā Iekārtas bojājuma gadījumā Izpildītājs bez maksas nodrošina Iekārtas bojāto detaļu nomaiņu pret pilnībā funkcionējošām rezerves daļām tā, ka Iekārta pilnā apjomā ir spējīga veikt tai paredzētās funkcijas. Izpildītājs veic Iekārtas remontu, rezerves daļu nomaiņu 5 (piecu) darba dienu laikā pēc Līguma 6.5.punktā noteiktā Pasūtītāja pieteikuma saņemšanas brīža. Par nomainītām detaļām Izpildītājs sastāda aktu un iesniedz Pasūtītāja pārstāvim.
6.8. Ja no Izpildītāja neatkarīgu iemeslu dēļ Līguma 6.6.punktā norādītajā termiņā nav iespējams veikt Iekārtas remontu un/vai rezerves daļu nomaiņu, Pasūtītājam ir tiesības noteikt citu garantijas remonta veikšanas termiņu, par to rakstiski paziņojot Izpildītājam.
6.9. Defektus, kas radušies nepareizas ekspluatācijas rezultātā, apliecina neatkarīgs eksperts. Eksperta pakalpojumus sedz vainīgā puse.
7. PUŠU ATBILDĪBA UN DOMSTARPĪBU RISINĀŠANAS KĀRTĪBA

7.1. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem. Puses ir atbildīgas par savas darbības vai bezdarbības rezultātā otrai Pusei nodarīto zaudējumu atlīdzināšanu.
7.2. Ja Pasūtītājs kavē Līguma 2.4.punktā noteikto maksājuma termiņu, Izpildītājam ir tiesības saņemt no Pasūtītāja līgumsodu 0,1% (nulle, komats, viens procents) apmērā no Izpildītājam neapmaksātās summas par katru nokavēto dienu, bet ne vairāk kā 10% (desmit procenti) apmērā no neapmaksātās summas.

7.3. Par Līguma 3.2.punktā noteikto termiņu, Līguma 6.4.punktā norādītajā darbu izpildes grafikā noteiktā termiņa, kā arī Līguma 6.5.punktā un 6.6.punktā noteiktā termiņa kavējumu Pasūtītājam ir tiesības saņemt no Izpildītāja līgumsodu 0,1% (nulle, komats, viens procents) apmērā no Līguma summas, kas noteikta Līguma 2.1.punktā, par katru nokavēto dienu, bet ne vairāk kā 10% (desmit procenti) apmērā no Līguma summas.
7.4. Līguma 8.3.punktā noteiktajā gadījumā Pasūtītājam ir tiesības saņemt no Izpildītāja līgumsodu 10% (desmit procenti) apmērā no Līguma summas.
7.5. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas.
7.6. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.

7.7. Visu risku attiecībā uz Iekārtas bojājumu vai bojāeju līdz Iekārtas pieņemšanas-nodošanas akta abpusējai parakstīšanai nes Izpildītājs. 
7.8. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.
8. LĪGUMA SPĒKĀ ESAMĪBAS NOSACĪJUMI

8.1. Līgums stājas spēkā tā abpusējas parakstīšanas brīdī un ir spēkā līdz savstarpējo saistību pilnīgai izpildei. 

8.2. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
8.3. Pasūtītājam ir tiesības nekavējoties, rakstiski informējot Izpildītāju, vienpusēji izbeigt Līgumu, ja Izpildītājs neievēro Līguma noteikumus vai gadījumā, ja Līgumu nav iespējams izpildīt tādēļ, ka Līguma izpildes laikā attiecībā uz Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.4. Izpildītājam ir tiesības nekavējoties, rakstiski informējot Pasūtītāju, vienpusēji izbeigt Līgumu, ja Pasūtītājs kavē rēķinu apmaksu ilgāk par 30 (trīsdesmit) dienām.
9.  NEPĀRVARAMA VARA

9.1. Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).

9.2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
9.3. Pusei, kas nokļuvusi Force Majeure apstākļos, bez kavēšanās, bet ne vēlāk kā 3 (trīs) darba dienu laikā pēc Force Majeure iestāšanās rakstiski jāinformē par to otrā Puse. Ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību izpildes termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.

9.4. Ja minēto apstākļu dēļ Līgums nedarbojas ilgāk par 1 (vienu) kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.
10. CITI NOTEIKUMI

10.1. Atbildīgās personas šī Līguma ietvaros:
10.1.1. no Pasūtītāja puses: Stacionāra “Latvijas Infektoloģijas centrs” Tehniskais vadītājs Māris Zirdziņš, tālr.67014515, e-pasts maris.zirdzins@aslimnica.lv; 

10.1.2. no Izpildītāja puses: Ofiss 67531903, e-pasts: info@tehnovers.lv; Avārijas gadījumā tālr. 25444896-Aivars Ondzulis, servisa vadītājs; 29423757-avārijas dienests.
10.2. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.

10.3. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.

10.4. Ja kādai no Pusēm tiek mainīta atrašanās vieta, banku rekvizīti, kontaktpersonas vai to kontaktinformācija, tad tā 5 (piecu) darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
10.5. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
10.6. Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.

10.7. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.

10.8. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama. 
10.9. Līgums sastādīts uz 7 (septiņām) lapām 2 (divos) eksemplāros. Katram Līguma eksemplāram pievienots:

· pielikums Nr.1 „Tehniskā specifikācija” uz 3 (trīs) lapām;

· pielikums Nr.2 „Finanšu piedāvājums” uz 1 (vienas) lapas;

· pielikums Nr.3 pieņemšanas-nodošanas akts uz 1 (vienas) lapas;

· pielikums Nr.4 Defektu akta forma uz 1 (vienas) lapas.
Līguma eksemplāri izsniegti pa vienam katrai Pusei, abiem Līguma eksemplāriem ir vienāds juridisks spēks.

11. PUŠU REKVIZĪTI UN PARAKSTI

Konta Nr. LV24HABA0001407045805

